CELEX: C2007/199/83
Language: hu
Date: 2007-08-25 00:00:00
Title: T-231/07. sz. ügy: 2007. június 29-én benyújtott kereset – ITT Manufacturing Enterprises kontra OHIM – ITT Trademark & Trade (I.T.T.)

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/44
            
         2007. június 29-én benyújtott kereset – ITT Manufacturing Enterprises kontra OHIM – ITT Trademark & Trade (I.T.T.)
   (T-231/07. sz. ügy)
   (2007/C 199/83)
   A keresetlevél nyelve: angol
   Felek
   
      Felperes: ITT Manufacturing Enterprises Inc. (Wilmington, Egyesült Államok) (képviselő: F. Delord solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: ITT Trademark & Trade GmbH (München, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a megtámadott határozatot, hagyja helyben az 565/2005 sz. határozatot és az alperest kötelezze a felperes e fellebbezéssel kapcsolatos költségeinek viselésére; másodlagosan
            
         
               —
            
            
               Az Elsőfokú Bíróság módosítsa a megtámadott határozatot, hagyja helyben az 565/2005 sz. határozatot és az alperest kötelezze a felperes e fellebbezéssel kapcsolatos költségeinek viselésére.
            
         Jogalapok és fontosabb érvek
   
      A közösségi védjegy bejelentője: ITT Trademark & Trade GmbH.
   
      Az érintett közösségi védjegy:„ITT” közösségi szóvédjegy a 7., 9. és 11. osztályba tartozó áruk vonatkozásában – 1152339. sz. kérelem.
   
      A felszólalási eljárásban hivatkozott védjegy vagy megjelölés jogosultja:ITT Manufacturing Enterprises Inc.
   
      A hivatkozott védjegy vagy megjelölés: Az „ITT” szóelemet tartalmazó vagy abból álló, az áruosztályok nagy számában előforduló árukra vagy szolgáltatásokra alkalmazott nemzeti ábrás védjegyek és a Közösségen belüli kereskedelmi forgalomban jól ismert, nem lajstromozott védjegyek.
   
      A felszólalási osztály határozata: A felszólalásnak teljes egészében helyt ad.
   
      A fellebbezési tanács határozata: A felszólalást elutasítja.
   
      Jogalapok: A felperes vitatja a fellebbezési tanács azon megállapítását, miszerint a felszólalási osztály határozatát nem megfelelő védjegyre alapozta.